《寄董总管文卿精春秋连为太平姑苏二大郡》
元代·方回

春秋家学汉醇儒，才尹当涂又尹苏。
光价九霄悬日月，爱思两郡甲江湖。
蛾眉采石风前笛，橘里长桥□后鲈。
太白季鹰俱不及，□□□□拥菟符。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。